open-index/open-wikipedia-markdown huggingface dataset:
Pasi Sulonen

**Pasi Sulonen** (s. 20. kesäkuuta 1963 Pori) on entinen suomalainen jalkapalloilija. Hän oli pelipaikaltaan keskuspuolustaja.

Sulonen edusti koko pääsarjauransa ajan porilaista FC Jazzia ja tämän edeltäjää Porin Pallo-Tovereita. Veikkausliigan jälkeen hän pelasi vielä muun muassa Euran Pallossa, Pargas IF:ssä sekä Turun Tovereissa. Luotettavana puolustajana tunnettu Sulonen muistetaan myös siitä, että hän pelasi vuosina 1985–1988 sekä 1991–1997 kaikkiaan 225 ottelua pääsarjassa tekemättä yhtään maalia.

FC Jazzissa Sulonen saavutti SM-pronssia vuonna 1992 ja voitti Suomen mestaruuden 1996. Jazzin ensimmäisen mestaruuskauden 1993 aikana hän oli loukkaantuneena, eikä pelannut yhtään ottelua. 

Sulosen 15 minuuttia nuorempi kaksoisveli Petri sekä serkku Seppo Sulonen ovat myös entisiä pääsarjatason jalkapalloilijoita.

## Lähteet
*Veikkausliigan tilastot
*
Bert Sakmann

**Bert Sakmann**  (s. 12. kesäkuuta 1942) on saksalainen lääketieteilijä, joka sai vuonna 1991 Nobelin lääketieteen palkinnon yhdessä Erwin Neherin kanssa ionikanavien toimintaa soluissa koskevasta tutkimuksesta.

Hän on ollut Academia Europæan jäsen vuodesta 1992.

## Lähteet
Tainionkoski (Imatra)

**Tainionkoski** on Imatran kaupunginosa. Alueella asuu noin 1&nbsp;500 asukasta.

Tainionkoski alkoi kehittyä teollisuustaajamaksi, kun Aktiebolaget Tornator perustettiin Wolter Ramsayn aloitteesta 7. maaliskuuta 1887. Suomen senaatti vahvisti yhtiöjärjestyksen 25. marraskuuta samana vuonna. Nimensä taajama sai Vuoksessa sijainneen Tainionkosken mukaan.

Vuonna 1896 Tornator alkoi voimallisesti laajeta Tainionkoskelle 1&nbsp;100&nbsp;000 markkaan korotetun osakepääomansa turvin perustamalla sinne lankarullatehtaan, joka aloitti 1898 Lahdesta siirrettyjen kymmenen rullasorvin varassa. Tainionkoskelle oli perustettu myös puuhiomo ja paperitehdas. Paperitehdas aloitti toimintansa 1897 Füllner ja Pusey & Jones -paperikoneilla. Tainionkoskelle perustettiin 1908 myös pergamiinipaperitehdas Pusey & Jones -paperikoneella. Tornatorin liikevaihdosta 1905 koostui lankarullista, mutta 1930-luvun alkaessa se oli enää neljä prosenttia. 

Tornatorin laajeminen synnytti tehdasyhdyskunnan Ruokolahden kuntaan, josta alettiin suunnitella kauppalaa. Perustettavaan Imatran kauppalaan siirrettiin Ruokolahden Tainionkosken lisäksi myös Jääsken Vuoksenniska ja Imatrankoski sekä alueita Joutsenosta, koska aikaisemmin suunniteltua Enson kauppalaa ei voitu perustaa sen jäätyä Neuvostoliitolle 1944 luovutetulle alueelle.

## Lähteet
Richard Roberts

**Richard John Roberts**  (s. 6. syyskuuta 1943) on brittiläinen biokemisti, joka sai vuonna 1993 Nobelin lääketieteen palkinnon yhdessä Phillip Allen Sharpin kanssa geenejä koskevasta tutkimuksesta. Vuonna 2007 hänelle myönnettiin Gabor-mitali kansainvälisesti merkittävästä silmukointia koskevasta tutkimuksesta.

## Lähteet
Phillip Allen Sharp

**Phillip Allen Sharp**  (s. 6. kesäkuuta 1944) on yhdysvaltalainen biokemisti ja molekyylibiologi, joka sai vuonna 1993 Nobelin lääketieteen palkinnon yhdessä Richard Robertsin kanssa geenejä koskevasta tutkimuksesta.

## Lähteet
Valeri Iordan

**Valeri Iordan** (, s. 14. helmikuuta 1992) on venäläinen keihäänheittäjä.

Iordan heitti 17. toukokuuta 2009 alle 18-vuotiaiden maailmanennätyksen 700 gramman keihäällä 83,02. Hän sijoittui samana vuonna yhdeksänneksi Bressanonen alle 18-vuotiaiden MM-kilpailuissa 2009 ja voitti kultaa Euroopan nuorten olympiafestivaaleilla Tampereella tuloksella 75,59. Tallinnan alle 20-vuotiaiden EM-kilpailuissa 2011 hän oli viides.

Iordan sai hopeaa Helsingin EM-kilpailuissa 2012 ennätyksellään 83,23. Zürichin EM-kilpailuissa 2014 hän sijoittui seitsemänneksi. MM-kilpailuissa 2013 ja 2015 hän karsiutui loppukilpailusta.

## Kausien parhaat heitot

* 2010 74,86 Adler 23.4.
* 2011 80,15 Adler 22.4.
* 2012 83,23 Helsinki 28.6.
***2013 83,56 Adler 28.2.**
* 2014 82,05 Peking 21.5.
* 2015 83,00 Leiria 15.3.
* 2016 77,17 Cheboksary 22.6.
* 2017 82,12 Adler 23.4.
* 2018 77,27 Smolensk 30.5.

## Lähteet
Edward Lewis

**Edward B. Lewis**  (20. toukokuuta 1918 Wilkes-Barre, Pennsylvania – 21. heinäkuuta 2004 Pasadena, Kalifornia) oli yhdysvaltalainen tutkija, joka sai vuonna 1995 Nobelin lääketieteen palkinnon yhdessä Christiane Nüsslein-Volhardin ja Eric Wieschausin kanssa geeneihin ja sikiön kehitykseen liittyvästä tutkimuksesta.

## Lähteet

## Aiheesta muualla
Veronican salaisuudet

**Veronican salaisuudet** on vuosina 1997-2000 USA:n televisiossa pyörinyt komediasarja, jossa päätähtenä Kirstie Alley Veronica “Ronnie” Chasen roolissa.

## Juoni

Kirstie Alleyn näyttelemä Veronica “Ronnie” Chase johtaa alusvaateyritystään ja henkilöstöään, pääasiassa yrityksensä toimistotiloissa tapahtuvassa komediassa.

## Näyttelijät
* Kirstie Alley - Veronica “Ronnie” Chase
* Ron Silver - Alec Bilson, Veronican bisneskumppani ja kilpailija (Kausi 2)
* Dan Cortese - Perry Rollins
* Wallace Langham - Josh Blair, Veronican apulainen
* Daryl Mitchell - Leo Michaels
* Lorri Bagley - June Bilson Anderson (Kausi 3)
* Kathy Najimy - Olive Massery
* Robert Prosky - Pat Chase (Kausi 1)

## Aiheesta muualla
*
Rolf Zinkernagel

**Rolf M. Zinkernagel**  (s. 6. tammikuuta 1944) on sveitsiläinen tutkija, joka sai vuonna 1996 Nobelin lääketieteen palkinnon yhdessä Peter Dohertyn kanssa immuunijärjestelmään liittyvistä tutkimuksistaan.

Zinkernagel valittiin Zürichin yliopiston apulaisprofessoriksi 1979 ja professoriksi 1988.

Hän on ollut Academia Europæan jäsen vuodesta 1989.

## Lähteet
Stanley Prusiner

**Stanley B. Prusiner**  (s. 28. toukokuuta 1942) on yhdysvaltalainen neurologi ja biokemisti, joka sai vuonna 1997 Nobelin lääketieteen palkinnon  prioneita koskevasta tutkimuksesta.

## Lähteet
Louis J. Ignarro

**Louis J. Ignarro**  (s. 31. toukokuuta 1941) on yhdysvaltalainen tutkija, joka sai vuonna 1998 Nobelin lääketieteen palkinnon yhdessä Ferid Muradin ja Robert F. Furchgottin kanssa typpioksidiin liittyvästä tutkimuksesta.

## Lähteet
Eugenijus Bartulis

**Eugenijus Bartulis** (s. 7. joulukuuta 1949 Kaunas) on liettualainen roomalaiskatolinen piispa. Hänet vihittiin papiksi 30. toukokuuta 1976 ja nimitettiin 28. toukokuuta 1997 Šiauliain hiippakunnan johtoon. Piispaksi konsekroinnin suoritti 29. kesäkuuta Sigitas Tamkevicius, jota avustivat Audrys Juozas Bačkis ja Vladas Michelevičius.

25. marraskuuta 2000 Bartulis sai lisäksi nimityksen Liettuan sotilaspiispaksi, jona hän toimi, kunnes erosi 19. kesäkuuta 2010. Hän on jatkanut toimintaansa Šiauliain piispana.

## Lähteet
St Catherine’s College (Oxford)

**St Catherine’s College** on yksi Oxfordin yliopiston 38 collegesta. Se perustettiin vuonna 1962.

Collegea edelsi vuonna 1868 perustettu, nimellä St Catharine’s Club tunnettu instituutio, jonka tarkoituksena oli mahdollistaa opinnot Oxfordissa niille opiskelijoille, joilla ei ollut varaa opiskella college-järjestelmän puitteissa. Vuonna 1919 sovittiin, että nimen kirjoitusasu on St Catherine’s Club, mahdollisesti erotukseksi Cambridgen yliopiston lähes samannimisestä collegesta. Instituution nimi oli St Catherine’s Society vuodesta 1931.

Tanskalaisen arkkitehdin Arne Jacobsenin valinta collegen ensimmäisten rakennusten suunnittelijaksi herätti keskustelua. Vuonna 1974 St Catherine’s College oli niiden viiden ensimmäisen Oxfordin collegen joukossa, jotka alkoivat hyväksyä sekä nais- että miesopiskelijoita. Vuoteen 1978 mennessä St Catherine’s College oli kasvanut Oxfordin collegeista suurimmaksi.

College on nimetty Pyhän Katariina Aleksandrialaisen mukaan.

## Lähteet

## Aiheesta muualla
Hiusanalyysi

**Hiusanalyysi** on toimenpide, jossa henkilöltä leikataan hiuksia ja tutkitaan hiukseen elimistöstä kertyneitä mineraaleja ja kemikaaleja. Hiusanalyysillä voidaan esimerkiksi havaita huumeidenkäyttö, saada todisteita rikoksesta, tehdä tunnistus tai havaita puutostiloja tai myrkytyksiä. Rikospaikalle jääneen hiuksen muodosta ja väristä voidaan joskus päätellä epäillyn rikollisen etnisyys. Hiuksesta eristetyn DNA:n avulla voidaan selvittää henkilöllisyys. Hiusanalyysin avulla voidaan myös joskus selvittää kuolinsyy. Lisäksi hiuksiin maaperästä tulevan strontium-alkuaineen isotooppimääristä voidaan päätellä, millä alueella henkilö on oleskellut, jos löydetään alue, jonka maaperän isotooppisuhteet ovat samat kuin hiuksessa.

## Lähteet
Eric Wieschaus

**Eric F. Wieschaus**  (s. 8. kesäkuuta 1947) on yhdysvaltalainen tutkija, joka sai vuonna 1995 Nobelin lääketieteen palkinnon yhdessä Christiane Nüsslein-Volhardin ja Edward Lewisin kanssa alkionkehityksen geneettisen kontrollin tutkimuksesta.

## Lähteet
Vaaleatähkämunkki

**Vaaleatähkämunkki** (*Phyteuma spicatum*) on monivuotinen laji tähkämunkkien suvussa. Sitä esiintyy Keski-Euroopassa ja lajia viljellään myös koristekasvina. Vaaleatähkämunkin kukinto on kukinnan aikana yli kymmensenttiseksi pidentyvä latvatähkä. Pitkätorviset teriöt ovat tavallisesti vaalean kellanvihreästä lähes valkoiseen, harvoin sinertäviä.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
* Suomen Lajitietokeskus: Vaaleatähkämunkki – ''Phyteuma spicatum''
* Luontoportti: Vaaleatähkämunkki (''Phyteuma spicatum'')
Täplänouto

**Täplänouto** eli **täplänoudokki** (*Tuberaria guttata*) on päivännoutokasveihin kuuluva kasvilaji, jota esiintyy Euroopassa erityisesti Välimeren alueella. Se on yksivuotinen matala ruoho, jonka kukkien terälehdet ovat keltaiset ja tyveltä usein tummat.

## Lähteet
* Bengt Jonsell & Thomas Karlsson (eds.) 2010: Flora Nordica vol. 6. Stockholm.

## Aiheesta muualla
* Kasviatlas: Täplänoudokki (''Tuberaria guttata'')
* Kassu - Kasvien suomenkieliset nimet: Täplänouto eli täplänoudokki (''Tuberaria guttata'')
* ITIS: Tuberaria guttata
Moskiittokukka

**Moskiittokukka** eli **terttumoskiittokukka** (*Lopezia racemosa*) on horsmakasveihin kuuluva laji, jota esiintyy Meksikossa ja muualla Keski-Amerikassa. Sitä käytetään koristekasvina. Se on lyhytikäinen monivuotinen ruoho, jonka korkeus on enintään 1,5 metriä. Kukassa on neljä punertavaa verholehteä ja neljä punaiseen kirjavaa terälehteä.

## Lähteet
* Bengt Jonsell & Thomas Karlsson (eds.) 2010: Flora Nordica vol. 6. Stockholm.

### Viitteet

## Aiheesta muualla
* Suomen Lajitietokeskus: Terttumoskiittokukka – ''Lopezia racemosa''
* Encyclopedia of Life: ''Lopezia racemosa''
Vesirusolehti

**Vesirusolehti** (*Ludwigia repens*) on horsmakasveihin kuuluva laji, jota esiintyy eteläisessä Pohjois-Amerikassa ja pohjoisessa Etelä-Amerikassa. Sitä käytetään akvaariokasvina. Sen varsi on enintään 50 senttimetrinen ja juurehtii nivelistä.

## Lähteet
* Bengt Jonsell & Thomas Karlsson (eds.) 2010: Flora Nordica vol. 6. Stockholm.

### Viitteet

## Aiheesta muualla
* Integrated Taxonomic Information System (ITIS): ''Ludwigia repens'' 
* Global Biodiversity Information Facility (GBIF): ''Ludwigia repens'' 
* United States Department of Agriculture (USDA): ''Ludwigia repens''
Kolmikärjen Veljeskunta

**Kolmikärjen Veljeskunta** on CMX:n vuonna 2012 julkaistu neljän LP-levyn kokoelma-albumi. Se sisältää yhtyeen kaksi ensimmäistä albumia *[[Kolmikärki (albumi)|Kolmikärjen]]* ja *[[Veljeskunta (albumi)|Veljeskunnan]]* sekä *[[Johannes Kastaja (EP)|Johannes Kastaja]]*-, *[[Raivo (EP)|Raivo]]*-, *[[Tanssitauti]]*- ja *[[Musiikin ystävälliset kasvot]]* -EP:t.

Boksi julkaistiin mustavinyylisen ”peruspainoksen” lisäksi 300:n kappaleen valkovinyylisenä sekä 200:n kappaleen kultavinyylisenä painoksena. Kultavinyylinen painos sisältää ennenjulkaisemattomien kuvien kollaasin, jossa on Pekka Kanniaisen, Kimmo Suomalaisen, Janne Halmkronan, Timo Rasion, Pasi Isometsän ja A. W. Yrjänän nimikirjoitukset.

Boksia ei ole saatavana CD-muodossa, mutta samaan aikaan sen julkaisun kanssa Bad Vugum otti uusintapainokset *Kolmikärjen* ja *Veljeskunnan* GOLD-versioista.

Albumi nousi Suomen virallisen listan sijalle 30.

## Sisältö
*LP1: Kolmikärki LP
*LP2: Veljeskunta LP
*LP3: Johannes Kastaja / Raivo
*LP4: Tanssitauti / Musiikin ystävälliset kasvot

## Arvostelut
* *[[Imperiumi.net]]*: 
* *[[Keskisuomalainen]]*: 

## Lähteet
*

### Viitteet

## Aiheesta muualla
*
Sebastiano Dho

**Sebastiano Dho** (16. toukokuuta 1935 Frabosa Soprana – 31. elokuuta 2021 Mondovì) oli italialainen roomalaiskatolinen piispa. Hänet vihittiin papiksi 29. kesäkuuta 1958 ja nimitettiin Saluzzon hiippakunnan johtoon 5. heinäkuuta 1986. Piispaksi konsekroinnin suoritti 24. elokuuta Anastasio Alberto Ballestrero, jota avustivat Massimo Giustetti ja Giulio Einaudi.

3. heinäkuuta 1993 Dho sai nimityksen Alban (Pompea) piispaksi, jonka virkaan hänet asetettiin 11. syyskuuta. Hän jäi eläkkeelle 28. kesäkuuta 2010.

## Lähteet
Władysław Ziółek

**Władysław Ziółek** (s. 22. kesäkuuta 1935) on puolalainen roomalaiskatolinen arkkipiispa. Hänet vihki papiksi Łódźin hiippakuntaan Józef Gawlina 13. heinäkuuta 1958, ja hänet nimitettiin sen vihkipiispaksi ja Risiniumin titulaaripiispaksi 12. maaliskuuta 1980. Piispaksi konsekroinnin suoritti 4. toukokuuta Józef Rozwadowski, jota avustivat Jan-Wawrzyniec Kulik ja Bogdan Bejze.

24. tammikuuta 1986 Ziółek sai nimityksen Łódźin piispaksi, ja 25. maaliskuuta 1992 hänet nimitettiin sen arkkipiispaksi. Hän jäi eläkkeelle 11. heinäkuuta 2012.

## Lähteet
Luis Morgan Casey

**Luis Morgan Casey** (23. kesäkuuta 1935 Portageville, Missouri – 27. heinäkuuta 2022) oli yhdysvaltalainen roomalaiskatolinen piispa. Hänet vihittiin papiksi Saint Louisin arkkihiippakuntaan 7. huhtikuuta 1962. Hänet nimitettiin La Pazin arkkihiippakunnan vihkipiispaksi Boliviaan ja Mibiarcan titulaaripiispaksi 3. marraskuuta 1983. Piispaksi konsekroinnin suoritti 28. tammikuuta 1984 Alfio Rapisarda, jota avustivat Jorge Manrique Hurtado ja John Lawrence May.

18. tammikuuta 1988 Casey sai nimityksen Pandon apostoliseksi vikaariksi Boliviassa.

## Lähteet
Bellino Giusto Ghirard

**Bellino Giusto Ghirard** (22. toukokuuta 1935 Seyches – 26. heinäkuuta 2013) oli ranskalainen roomalaiskatolinen piispa. Hänet vihittiin papiksi Agenin hiippakuntaan 30. kesäkuuta 1962 ja nimitettiin Rodezin(–Vabresin) hiippakunnan koadjuuttoripiispaksi 25. huhtikuuta 1990. Piispaksi vihkiminen seurasi 17. kesäkuuta. Pääkonsekraattorina toimi Roger Joseph Bourrat, jota avustivat Sabin-Marie Saint-Gaudens ja Pierre Étienne Louis Eyt.

1. kesäkuuta 1991 Ghirardista tuli Rodezin piispa. Hän jäi eläkkeelle 2. huhtikuuta 2011.

## Lähteet
Asemetalli

**Asemetalli**, tunnetaan myös punaisena messinkinä, on yksi pronssin variaatioista – kuparin, tinan ja sinkin seos. Asemetallia käytettiin nimensä mukaisesti alun perin aseiden valmistamiseen, kunnes se korvattiin teräksellä. Asemetalli valastuu, sekä työstyy hyvin, ja on myös erittäin vastustuskykyinen sekä höyrylle että suolavedelle. Tämän vuoksi sitä käytetäänkin höyryllisten ja hydraylisten valutavaroiden, venttiileiden, hammaspyörien ja muiden pienten mekaanisten osien valmistamiseen.

Asemetallista voidaan puhua myös värinä, asemetallin harmaana (). Tällä tarkoitetaan kiillotettua tumman harmaata väriä. 

## Lähteet

## Aiheesta muualla
*Science and engineering encyclopedia: Gunmetal
Tomi Leivo-Jokimäki

**Tomi Leivo-Jokimäki** (s. 23. elokuuta 1973 Pori) on entinen suomalainen jalkapalloilija. Hän oli pelipaikaltaan keskikenttäpelaaja tai oikea laitalinkki. Nykyisin Leivo-Jokimäki työskentelee Suomen Palloliiton kehityspäällikkönä.

## Ura pelaajana
Leivo-Jokimäen ensimmäinen seura oli Kartanonmäen Kiri. Aikuisten sarjoissa hän aloitti uransa vuonna 1989 I divisioonassa Porin Pallo-Tovereiden joukkueessa. Porista hän siirtyi kahden Veikkausliiga-kauden jälkeen Tampereelle Tampereen Pallo-Veikkojen riveihin, jossa voitti Suomen mestaruuden vuonna 1994. 

Kahden Tampereen vuoden jälkeen Leivo-Jokimäki palasi takaisin kasvattajaseuraansa. Hänen paras kautensa osui vuoteen 1996, jolloin hän pelasi kaikki FC Jazzin ottelut joukkueen voittaessa toisen Suomen mestaruutensa. Leivo-Jokimäki teki samana vuonna myös kaksi maalia UEFA Cupissa, osuen GÍ Gøtan ja Moskovan Dynamon verkkoon. Liigauransa lopetettuaan Leivo-Jokimäki pelasi vielä yhden kauden Tampereen Ilveksessä, neljä kautta Musan Salamassa Ykkösessä ja Kakkosessa sekä Someron Voiman riveissä Kolmosessa. Veikkausliigassa hän pelasi yhteensä 102 ottelua, tehden niissä seitsemän maalia.

## Peliuran jälkeen
Vuonna 2004 uransa päättänyt Leivo-Jokimäki on työskennellyt Porissa pankkialalla.  Vuosina 2010–2013 hän toimi FC Jazzin puheenjohtajana ja vuoden 2014 seuran toiminnanjohtajana. Vuodesta 2021 Leivo-Jokimäki on ollut Suomen Palloliiton Suomen cupin ja pääsarjojen kehityspäällikkö.

## Saavutukset
*Suomen mestaruus 1994, 1996
*SM-pronssi 1992

## Lähteet
*Veikkausliigan tilastot
### Viitteet
Walter William Curtis

**Walter William Curtis** (3. toukokuuta 1913 Jersey City, New Jersey – 18. lokakuuta 1997) oli yhdysvaltalainen roomalaiskatolinen piispa. Hänet vihittiin papiksi Newarkiin 8. joulukuuta 1937 ja nimitettiin sen vihkipiispaksi sekä Bisican titulaaripiispaksi 27. kesäkuuta 1957. Piispaksi konsekroinnin suoritti 24. syyskuuta Thomas Aloysius Boland, jota avustivat James Aloysius McNulty ja George William Ahr.

Curtis osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes jäi eläkkeelle 28. kesäkuuta 1988.

## Lähteet
Carl Kämp

**Carl Wilhelm Kämp** (2. heinäkuuta 1848 Tuusula – 26. marraskuuta 1889 Helsinki) oli suomalainen ravintoloitsija, joka muistetaan parhaiten Helsinkiin perustamastaan hotelli Kämpistä.

Kämpin vanhemmat olivat Johan Magnus Kempe ja Maria Sofia Blomster, jotka ilmeisesti edustivat vaatimatonta taustaa. Kämp työskenteli aluksi tarjoilijana ja kassanhoitajana useissa Helsingin tunnetuissa ravintoloissa, kunnes hän sai vuonna 1872 uudessa teatteritalossa (nyk. Svenska Teatern) sijainneen ravintola Oopperakellarin vuokrattua itselleen viiden vuoden määräajaksi. Vuodesta 1874 hän johti myös Kaivopuiston Kaivohuonetta. Suomessa käytettiin ensimmäisen kerran sähkövaloa vuonna 1878, kun Kämp antoi valaista ravintolan puutarhan kahden kuukauden ajan sähköllä.

Menestyttyään ravintoloitsijana Kämp päätti perustaa itse oman ravintolan ja hotellin. Hän osti vuonna 1884 Kluuvikatu 1:n tontin kultaseppä Carl Fridolf Ekholmilta 180 000 markan hinnalla ja palkkasi arkkitehti Theodor Höijerin suunnittelemaan viisikerroksisen rakennuksen. Koska senaatti ei myöntänyt tarpeeksi lainaa, Kämpillä ei kuitenkaan ollut varaa maksaa mittavia rakennuskustannuksia loppuun. Rahoittajaksi tuli liikemies Fredrik Wilhelm Grönqvist, joka oli hieman aiemmin rakentanut kadun vastakkaiselle puolelle mahtavan Grönqvistin talon. Kämp sai vuokrata hotellin ensimmäisen 20 vuoden ajaksi. Ensiluokkainen ja aikanaan moderni hotelli avattiin marraskuun alussa 1887, mutta Kämp ehti johtaa sitä vain kaksi vuotta ennen sydänhalvauksen aiheuttamaa ennenaikaista kuolemaansa.

Kämp oli vuodesta 1873 naimisissa Maria Dorothea Elise Mossin kanssa, joka jatkoi Hotel Kämpin toimintaa hänen kuoltuaan. Taloudellisten vaikeuksien vuoksi hänen oli kuitenkin luovuttava siitä jo 1890.

## Lähteet
Soreahiirihaukka

**Soreahiirihaukka** (*Rupornis magnirostris*) on pienikokoinen omaan *Rupornis*-sukuun kuuluva haukkalaji. Sitä tavataan Amerikassa Yhdysvalloista Argentiinaan ulottuvalla alueella. Soreahiirihaukat munivat vuosittain kaksi munaa, ja molemmat vanhemmat osallistuvat poikasten hoitoon. Laji käyttää vaihtelevaa ravintoa hyönteisistä pieniin nisäkkäisiin. Soreahiirihaukkoja on alle 10&nbsp;000 sukukypsää yksilöä. Soreahiirihaukan tyypillinen ääni on kovaääninen, kimeä ja venytetty huuto.

## Koko ja ulkonäkö

Soreahiirihaukan ruumiinpituus on 33–41 senttimetriä ja siipien kärkiväli noin 75 senttimetriä. Aikuinen koiras painaa noin 250 grammaa ja naaras 300 grammaa.

Soreahiirihaukan jalat ovat oranssit. Vatsa on vaalea, rinta raidallinen ruskean ja harmaan väreissä. Nokka on ruskea ja nokan ympärys oranssi. Silmien pupillit ovat ruskeat ja muu osa oranssia. Pää ja niska ovat kastanjanruskeat. Pyrstö on tummanruskea.

## Levinneisyys ja elinympäristö
Soreahiirihaukka elää Etelä- ja Väli-Amerikassa. Sitä on tavattu Argentiinassa, Belizessä, Brasiliassa, Kolumbiassa, Costa Ricassa, Ecuadorissa, El Salvadorissa, Guatemalassa, Hondurasissa, Meksikossa, Paraguayssa, Perussa, Yhdysvalloissa ja Uruguayssa.

Laji elää puoliavoimilla alueilla, kuten metsien laitamilla, tienvarsilla ja viljelyksillä. Laji välttelee sekä tiheitä metsiä että laajoja avoimia tai puuttomia alueita.

## Lisääntyminen
Soreahiirihaukka rakentaa pesänsä puuhun. Pesä on koottu oksista ja vuorattu puunkuorilla ja sammalella, ja sen halkaisija on yleensä 45&nbsp;x&nbsp;20 senttimetriä. Naaras munii pesään kaksi vaaleaa, noin 35 gramman painoista munaa. Molemmat vanhemmat osallistuvat poikasten hoitoon, sillä naaras hautoo ja koiras hankkii ravintoa. Poikaset lähtevät pesästä hieman alle 40 vuorokauden ikäisinä. Soreahiirihaukka rakentaa joka vuosi uuden pesän.

## Ravinto
Soreahiirihaukan ruokavalio on hyvin vaihteleva. Se syö usein hyönteisiä, matelijoita kuten liskoja ja käärmeitä, pieniä nisäkkäitä kuten jyrsijöitä ja joskus lintuja ja kaloja.

Soreahiirihaukka saalistaa väijymällä melko matalalla oksalla, josta se saaliin havaittuaan syöksyy alas nappaamaan saaliin. Haukka osaa hyödyntää myös metsäpaloja saalistuksessaan.

## Taksonomia
Soreahiirihaukka on yleisesti luokiteltu hiirihaukkojen sukuun. Se on kuitenkin 2000-luvun tutkimusten perusteella sijoitettu omaan *Rupornis*-sukuunsa, eikä sillä tiedetä olevan selviä lähisukulaisia. Soreahiirihaukka on edelleen jaettu 12 alalajiin, mutta joidenkin tutkijoiden mukaan lajilla olisi useampikin alalajeja.

## Lähteet
Kristýna Plíšková

**Kristýna Plíšková** (s. 21. maaliskuuta 1992 Louny) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 35 heinäkuussa 2017 ja nelinpelissä sijalla 51 syyskuussa 2014. Hän on voittanut urallaan yhden WTA-turnauksen kaksinpelissä ja kolme WTA-turnausta nelinpelissä.

Junioriurallaan Plíšková voitti vuoden 2010 Wimbledonin tyttöjen kaksinpelin. Juniorirankingissa hän oli parhaimmillaan neljäntenä.

Grand Slam -turnauksen pääsarjassa Plíšková pelasi ensimmäisen kerran Wimbledonissa 2011, häviten ensimmäisen ottelunsa. Seuraavana vuonna hän pääsi turnauksessa toiselle kierrokselle. Yhdysvaltain avoimissa hän pääsi myös toiselle kierrokselle.

Hänen kaksoissiskonsa Karolína on myös tennispelaaja.

## Lähteet

## Aiheesta muualla

* Kristýna Plíškován kotisivut
* 
*
Karolína Plíšková

**Karolína Plíšková** (s. 21. maaliskuuta 1992 Louny) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla ykkösenä heinäkuussa 2017 ja nelinpelissä sijalla 11 lokakuussa 2016. Hän on voittanut urallaan 16 WTA-turnausta kaksinpelissä ja viisi nelinpelissä. Hänen kaksoissiskonsa Kristýna on myös tennispelaaja.

Junioriurallaan Plíšková voitti vuoden 2010 Australian avointen tyttöjen kaksinpelin. Juniorirankingissa hän oli parhaimmillaan seitsemäntenä.

## Tennisura
Grand Slam -turnauksen pääsarjassa Plíšková pelasi ensimmäisen kerran Ranskan avoimissa 2012, häviten ensimmäisen ottelunsa. Myös Wimbledonissa 2012 hän hävisi ensimmäisellä kierroksella. Helmikuussa 2013 Plíšková saavutti ensimmäisen WTA-turnausvoittonsa kaksinpelissä voitettuaan Kuala Lumpurin turnauksen. Grand Slam -turnauksessa Plíšková pääsi ensimmäistä kierrosta pidemmälle ensimmäisen kerran Wimbledonissa 2013, jossa hän voitti Nadja Petrovan. Vuonna 2014 Plíšková voitti Linzin ja Soulin turnaukset. Yhdysvaltain avoimissa 2014 hän pääsi kolmannelle kierrokselle voitettuaan toisella kierroksella Ana Ivanovićin. Kolmannella kierroksella hän hävisi Casey Dellacqualle. Myös Australian avoimissa 2015 Plíšková eteni kolmannelle kierrokselle. Hän saavutti Prahassa turnausvoiton. Vuonna 2016 hän pääsi Australian avoimissa kolmannelle kierrokselle ja Ranskan avoimissa hänen pelinsä päättyivät avauskierroksen tappioon. Kesäkuussa pelatussa Nottinghamin turnauksessa hän saavutti turnausvoiton. Wimbledonissa hän pääsi toiselle kierrokselle. Elokuussa Cincinnatissa Plíšková saavutti uransa kuudennen kaksinpelin turnausvoiton. Yhdysvaltain avoimissa Plíšková eteni loppuotteluun asti, jossa hävisi Angelique Kerberille.

Toisen kerran Plíšková pelasi Grand Slam -turnauksen loppuottelussa Wimbledonissa 2021. Hän hävisi loppuottelussa Australian Ashleigh Bartylle pistein 3–6, 7–6 (7–4), 3–6.

## Yksityiselämä

Plíšková avioitui vuonna 2018 televisiojuontaja Michal Hrdličkan kanssa.

## Lähteet

## Aiheesta muualla

* Karolína Plíškován kotisivut
* 
*
Kleineh

**Kleineh** voi tarkoittaa ainakin seuraavia:

*Louis Kleineh (noin 1808–1874), saksalais-suomalainen ravintoloitsija ja hotellinpitäjä
*Oscar Kleineh (1846–1919), suomalainen taidemaalari
*Villa Kleineh, huvila Helsingin Kaivopuistossa
*Hotelli Kleineh, Louis Kleinehin perustama hotelli Helsingissä
Piwik

**Piwik** on kävijäseurantaohjelmisto, joka on kirjoitettu PHP-ohjelmointikielellä ja pohjautuu MySQL-tietokantaan. Se on käytössä noin 350&nbsp;000 sivustolla, ja se on käännetty 35 kielelle. Piwik on avoimen lähdekoodin projekti, ja sitä levitetään GPL:n version 3 alla.

Piwik tallentaa kävijätiedot paikallisesti MySQL-tietokantaan, joka edesauttaa sitä, että sivustojen kävijätietoja ei lähetetä kolmansille osapuolille. Piwikissä on myös ominaisuuksia, jotka helpottavat käyttäjien anonymisointia (esimerkiksi käyttäjien IP-osoitteet voidaan tarvittaessa peittää), ja käyttäjät voivat helposti kieltää seurannan. Piwik tukee myös uusien selainten Do Not Track -asetusta. Tietosuojaominaisuuksiensa ansiosta Piwikillä on merkittävä markkinaosuus (13%) Saksassa.

Piwik-projektin uusi nimi Matomo (japaniksi "rehellisyys") otettiin käyttöön tammikuussa 2018. Piwik Pro jatkaa kaupallisena palveluna.

## Lähteet

## Aiheesta muualla
* Piwikin kotisivu
* Matomo - Avoimen koodin analytiikkaa
Suomen saksalainen seurakunta

**Suomen saksalainen evankelis-luterilainen seurakunta** () on Suomen saksankielisen väestön oma seurakunta, joka on osa Suomen evankelis-luterilaista kirkkoa. Se syntyi nykyisessä muodossaan vuonna 1990, kun vuonna 1858 perustettu **Helsingin saksalainen seurakunta** ja vuonna 1927 perustettu Turun saksalainen seurakunta yhdistettiin. Helsingin ja Turun lisäksi seurakunnalla on saksankielisiä seurakuntaryhmiä 18 paikkakunnalla ympäri Suomen.

Säädösperusta seurakunnalle on kirkkolain 3. luvun 5 § alku: ”Seurakunnat ovat suomenkielisiä tai ruotsinkielisiä taikka kaksikielisiä, jollei seurakunnan kielestä tai siihen liittyvistä muista jäsenyysedellytyksistä seurakuntaa perustettaessa tai muutoin erikseen muuta määrätä.”

Saksalaisen väestön ansiosta Viipurissa toimi Viipurin saksalainen seurakunta jo vuosina 1743–1949. Nykyisen saksalaisen seurakunnan katsotaan kuitenkin syntyneen, kun Helsingin saksalainen seurakunta perustettiin keisari Aleksanteri II:n antamalla asetuksella 6. elokuuta 1858. Hankkeeseen myötävaikutti baltiansaksalaista alkuperää ollut Suomen kenraalikuvernööri Friedrich Wilhelm von Berg. Seurakunnan oma kirkko eli Helsingin Saksalainen kirkko vihittiin vuonna 1864. Saksalainen seurakunta on vuodesta 1923 alkaen kuulunut ruotsinkieliseen Porvoon hiippakuntaan.

Vuoden 2025 lopussa Suomen saksalaiseen evankelis-luterilaiseen seurakuntaan kuului 2&nbsp;387 jäsentä.

## Lähteet
Elokuvavuosi 2013

**Elokuvavuosi 2013** käsittelee vuoden 2013 aikana ensi-iltansa saaneita elokuvia ja elokuvamaailman merkittäviä tapahtumia.

## Eniten tuottaneet elokuvat

## Ensi-iltoja
### Tammi–maaliskuu

### Huhti–kesäkuu

### Heinä–syyskuu

### Loka–joulukuu

## Lähteet

## Aiheesta muualla
*
Kuumailmapuhallin

**Kuumailmapuhallin** on puhallin jolla voi puhaltaa kuumaa ilmaa. Lämpötila voi olla säädettävissä. 

Sovelluksia:
*elektroniikassa käytettävien kutistesukkien kutistaminen.
*maalin poisto
*muovin muotoilu

## Lähteet
Samantha Crawford

**Samantha Crawford** (s. 18. helmikuuta 1995 Atlanta, Georgia, Yhdysvallat) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 104 huhtikuussa 2016. Hän on voittanut urallaan yhden ITF-turnauksen kaksinpelissä ja viisi ITF-turnausta nelinpelissä.

Vuonna 2012 Crawford pääsi ensimmäistä kertaa mukaan Grand Slam -turnauksen pääsarjaan Yhdysvaltain avoimissa selvitettyään karsinnat. Hän hävisi turnauksen ensimmäisellä kierroksella Laura Robsonille. Hän voitti kuitenkin tyttöjen kaksinpeliturnauksen, päihittäen loppuottelussa Viron Anett Kontaveitin.

## Lähteet

## Aiheesta muualla

* 
*
Hakaja

**Hakaja** () on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen länsiosassa Narvanlahden rannalla 13 kilometriä Laukaansuusta länteen. Vuonna 2010 kylässä oli 16 asukasta.

Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä *Akui* ja uudelleen ruotsalaisajan alussa vuosina 1618–1623 laaditussa verokirjassa muodossa *Akaia*. Sen nimi on lyhentymä puronnimestä *Hakaoja*.

Vuonna 1848 Hakajassa asui 51 inkerinsuomalaista, jotka kuuluivat Kosemkinan luterilaiseen seurakuntaan. Kylän talonpojat olivat vuodesta 1797 lähtien Iittovan kartanon maaorjia. Kartanon omistanut kreivi Karl Robert von Nesselrode luovutti heidät vuonna 1848 velkojensa korvauksena valtiolle. Vuonna 1862 Hakajassa oli seitsemän taloa ja 69 asukasta. Kylän sukuja olivat Lohi, Marinen, Sippola ja Yllö. Vuonna 1899 Hakaja kuului kyläkuntana Narvusin volostiin. Sen 135 asukasta olivat kaikki luterilaisia suomalaisia. Kylän pääelinkeino oli kalastus. Siellä oli vuonna 1888 rakennettu rukoushuone, joka suljettiin 1930-luvulla. Vuonna 1897 avattiin semstvon koulu ja vuonna 1909 osuuskauppa.

Venäjän vallankumouksen jälkeen Hakaja muodosti Narvusin volostiin kuuluneen kyläneuvoston. Vuodesta 1924 lähtien se kuului Konnun kyläneuvostoon. Vuonna 1939 kylässä oli 195 asukasta. Toisen maailmansodan aikana saksalaiset siirsivät kylän asukkaat Suomeen. Neuvostoliittoon palattuaan heidät karkotettiin sisä-Venäjälle. Ensimmäiset hakajalaiset pääsivät takaisin kotikyläänsä 1950-luvulla. Vuonna 1958 kylässä oli 55 asukasta.

Nykyään Hakaja on vain muutaman vakituisen asukkaan kylä, mutta kesäisin sen väkiluku kasvaa moninkertaiseksi. Ainakin 1990-luvulla kylässä puhuttiin vielä suomea. Kurkolanniemeä kiertävän mukulakivitien varrella sijaitsevalla hautausmaalla on Stalinin vainoissa menehtyneiden inkeriläisten muistomerkki. Hakajan tienhaarassa on rajavartiosto.

## Lähteet
Rosvoliitin

**Rosvoliitin** on nimike liittimelle, jolla virtaa johtava kaapeli voidaan helposti jakaa. Liitintä käytettäessä on huomioitava, että virtaa syöttävän johtimen poikkipinta-ala on riittävän iso, jos kuormitus kasvaa. Ilmaus on tyypillinen auton sähköjärjestelmien yhteydessä.
Reikäpiirilevy

**Reikäpiirilevy** on piirilevytyyppi joka on valmiiksi rei'itetty niin että sen voi periaatteessa laittaa täyteen elektroniikan komponentteja. Rasterointi on piste- tai liuskarasterointi ja kolvaajan tehtävänä on komponenttien latomisen jälkeen tehdä sopivat yhdistykset, apuna voi käyttää hyppylankaa tai juottamalla tinasillan. Liuskarasteroituun levyyn voi tehdä katkoksia pienellä poranterällä. Materiaali voi olla Pertinaxlevyä ja reikien jakoväli 2,54&nbsp;mm. Reikäpiirilevyt ovat käteviä prototyyppien testaukseen eikä syövytys- tai kaiverrusvälineitä tarvita piirilevyn tekoon. Vielä helpommin prototyyppejä voi testata koekytkentälevyllä.
Kiiskala

**Kiiskala** () on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen länsiosassa Narvanlahden rannalla 22 kilometriä Laukaansuusta luoteeseen. Vuonna 2010 kylässä oli 26 asukasta.

Kiiskalan talot sijaitsevat Suomenlahden muinaisen rantavallin ja meren välisellä kapealla kaistaleella. Kylän edustan saarista suurin on Parissaluoto (ven. *Borisluda*). Pohjoispuolella on Liivarannaksi kutsuttu pitkä hiekkaranta ja idässä nimensä mukainen Suursuo (*Bolšoje boloto*). Kylän eteläpuolella on entisen pioneerileirin rauniot sekä Kurkolanniemen korkein kohta Linnamäki (*gora Gorodok*).

Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä *Kiškino*. 1580-luvun ruotsalaismiehityksen aikana se esiintyy muodossa *Kÿskella* ja vuosina 1618–1623 autiona nimellä *Kischala*. Myöhemmin kylän asukkaat olivat Kosemkinan luterilaiseen seurakuntaan kuuluneita inkerinsuomalaisia. 1860-luvulle saakka he olivat tilanomistajan maaorjia. Kylän alkuperäisiä sukuja ovat Merinen, Mäkinen, Pilli ja Saunanen. Vuonna 1899 Kiiskala kuului kyläkuntana Narvusin volostiin. Sen 89 asukasta olivat kaikki luterilaisia suomalaisia. 

Neuvostoaikana Kiiskala kuului Konnun kyläneuvostoon. Kylän pääelinkeino oli kalastus. 1930-luvun lopussa rakennettiin Kiiskalan ohi kulkeva mukulakivitie, joka on edelleen käytössä. Niemimaan kärjessä sijainneeseen puna-armeijan tukikohtaan johtaneesta rautatiestä muistuttaa entisen aseman nimi *Pjatiletka*. Vuonna 1939 kylässä oli 161 asukasta.

Toisen maailmansodan aikana saksalaiset siirsivät Kiiskalan asukkaat Suomeen. Neuvostoliittoon palattuaan heidät karkotettiin sisä-Venäjälle. Ensimmäiset kanta-asukkaat pääsivät palaamaan kylään 1950-luvulla. Vuonna 1958 siellä oli 82 asukasta. Nykyään Kiiskala on vain muutaman vakituisen asukkaan kylä, mutta kesäisin sen väkiluku kasvaa moninkertaiseksi. 1990-luvulla siellä asui vielä muutamia inkerinsuomea taitavia vanhuksia. Nykyään Kiiskalaan palaa kesän ajaksi muutamia Suomessa asuvia inkerinsuomalaisia. 

## Lähteet

## Aiheesta muualla
*
Puruimuri

**Puruimuri** on yleisnimitys laitteelle jolla voidaan imeä puun purua. Laitteita on pieniä mutta myös paljon kookkaampia, joita voi olla esimerkiksi tehtaissa tai oppilaitoksissa erilaisten puuntyöstökoneiden, kuten oikohöylän yhteydessä.
Levitysvaunu

**Levitysvaunu** on vaunu jolla voi levittää kalkkia, lannoitetta, hienoa hiekkaa, siemeniä tms.  Levitysvaunuja on pieniä käsin työnnettäviä mutta myös isoja traktorilla perässä vedettäviä. 

## Lähteet
Tuholaistorjunta

**Tuholaistorjunta** on toimintaa, jossa tuhohyönteinen tai muu tuhoeläin poistetaan asuin- tai liiketilasta jotta tilaa voitaisiin käyttää normaalisti ilman tuhohyönteisten, kuten torakoiden tuomia haittoja.

Tuhohyönteisten ja -eläinten torjuntaan on olemassa erityisiä siihen erikoistuneita yrityksiä.

Tuholaiset voi tappaa muun muassa kemikaaleilla, kuumentamalla rakennuksen lämpötila yli +50°c useamman tunnin ajaksi, UV-laitteilla, perinteisillä loukuilla ja elektronisilla loukuilla..

## Lähteet
Hamala

**Hamala** () on entinen kylä Leningradin alueen Jaaman piirin Laukaansuun kunnassa Venäjällä. Se sijaitsi Kurkolanniemen keskellä Valkeajärven lounaispuolella 

Valkeajärven rannalla sijainnut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 ja uudelleen ruotsalaisajan alussa vuosina 1618–1623 laaditussa maakirjassa. Sen nimi esiintyy ensimmäisen kerran vuonna 1589 muodoissa *Hamela* ja *Hammela*. Kylän nimitys perustunee venäläisen ristimänimen *Foma* itämerensuomalaiseen muotoon *Hama*.

Vuonna 1848 Hamalassa asui 55 inkerikkoa. He kuuluivat aluksi Haavikon ja vuodesta 1874 lähtien Joenperän ortodoksiseen seurakuntaan. Paikallinen inkeroismurre oli sekoittunut voimakkaasti naapurikylissä puhuttuun suomeen. Ennen 1860-lukua kylän asukkaat olivat valtion talonpoikia. Vuonna 1899 Hamala kuului kyläkuntana Narvusin volostiin. Väestönlaskennan mukaan sen 64 läsnäolevasta asukkaasta 58 oli ”suomalaisia”, yksi venäläinen ja viisi ”sekoittuneita”. Kylässä oli kirjoilla myös yksi romaniperhe. Luterilaisia oli vain yksi henkilö.

Neuvostoaikana Hamala kuului ensin Hakajan ja vuodesta 1924 lähtien Konnun kyläneuvostoon. Vuonna 1939 kylässä oli 101 asukasta. Ennen toista maailmansotaa sen kautta rakennettiin niemimaan pohjoisosassa sijainneeseen puna-armeijan tukikohtaan johtanut rautatie, minkä seurauksena asukkaat siirrettiin seudun muihin kyliin.

Vuonna 1958 Hamalassa oli 14 asukasta. Kylä lakkautettiin virallisesti vuonna 1971. Nykyään paikalla ei ole lainkaan asutusta. Valkeajärven rannalle johtaa Hakajan risteyksestä viivasuora mukulakivitie.

## Lähteet
Santhelenanharjalintu

**Santhelenanharjalintu** (*Upupa antaios*) on sukupuuttoon kuollut sarvinokkalintulaji. Se oli läheistä sukua harjalinnulle (*Upupa epops*).

Santhelenanharjalintu oli suurikokoinen ja lentokyvytön lintu, joka eli endeemisenä Saint Helenan saarella eteläisellä Atlantilla. Se tunnetaan vain luulöydöistä ja on luultavasti kuollut sukupuuttoon pian sen jälkeen kun saari löydettiin vuonna 1502. Se hävisi oletettavasti metsästyksen ja saarelle päässeiden vieraslajien takia.

## Lähteet
Kolmas käsi

**Kolmas käsi** on aputeline juotostöihin, mutta sitä voi hyödyntää myös tietyissä käsitöissä. Telineessä voi olla myös suurennuslasi. Telineessä on kahdet nivelletyt hauenleuat tai muut pidikkeet, joilla voi asettaa päällekkäin esimerkiksi kaksi sähköjohtoa juottamista varten. Telineessä juotoksista tulee laadukkaampia, koska yhdistettävät pinnat eivät pääse liikkumaan.

## Katso myös
*Juotin

## Lähteet
Under the Red Star

**Under the Red Star** on vuonna 2011 valmistunut kanadalainen draamadokumentti, joka kertoo 1900-luvun alun kanadansuomalaisesta työväenliikkeestä. Sen on ohjannut suomalaiset sukujuuret omaava Kelly Saxberg. Hänen tekemänsä käsikirjoitus perustuu professori Varpu Lindströmin suomalaissiirtolaisia koskevaan tutkimustyöhön. Elokuvan pääosissa ovat suomalaiset näyttelijät Elena Leeve ja Jussi Nikkilä sekä Suomessa syntynyt kanadalainen harrastajanäyttelijä Rauli Pohjolainen.

*Under the Red Star* seuraa kanadansuomalaisten työväenliikkeen historiaa vuosina 1910–1937. Se käsittelee erityisesti suomalaissiirtolaisten radikalisoitumista, jolla oli merkittävä vaikutus myös koko Kanadan työväenliikkeen synnyssä. Elokuvan keskeiset henkilöhahmot ovat kertojana toimiva sanomalehtimies Aku Päiviö, agitaattori Sanna Kannasto sekä ammattiyhdistysaktiivi Tom Hill. Tapahtumien keskiössä on Ontarion provinssissa sijaitsevan Port Arthurin (nyk. Thunder Bay) kaupungin suomalaissiirtolaisten kokoontumispaikka Finnish Labour Temple. Näyteltyjen kohtauksien lisäksi elokuva sisältää vanhoja arkistofilmejä sekä valokuvia. Thunder Bayssä kuvattu *Under the Red Star* on yksi kaikkien aikojen suurimpia  Northwestern Ontarion alueella tehtyjä elokuvatuotantoja. Ontarion kulttuuriviranomaisten lisäksi sitä tuki myös Turussa toimiva Siirtolaisuusinstituutti. Varpu Lindströmin ohella elokuvaan liittyvää tutkimustyötä teki kanadalainen professori Michel S. Beaulieu.

*Under the Red Starin* ensi-ilta oli syyskuussa 2011 Thunder Bayn *Bay Street Film Festival* -tapahtumassa. Elokuussa 2012 sitä esitettiin Suomessa neljällä eri paikkakunnalla. Elokuva on julkaistu myös DVD-muodossa.

## Juoni
Elokuva koostuu viidestä jaksosta, joista ensimmäinen kertoo suomalaissiirtolaisten saapumisesta Ontarion Port Arthuriin sekä heidän yhteisönsä synnystä ja Labour Templen työväentalon rakentamisesta. Toisessa jaksossa seurataan kanadansuomalaisen työväenliikkeen radikalisoitumista muun muassa IWW-ammattiliiton kautta, sekä Suomen sisällissodan jälkeen Kanadaan muuttaneiden punapakolaisten saapumista. Kolmas käsittelee 1930-luvun lamaa, jolloin kanadansuomalaisia houkuteltiin siirtolaisiksi Neuvosto-Karjalaan. Lisäksi kerrotaan kanadansuomalaisten ammattiyhdistysmiesten Viljo Rosvallin ja Janne Votilaisen murhasta. Neljäs osa käsittelee Espanjan sisällissotaan lähteneiden kanadansuomalaisten vapaaehtoisten liittymistä Kansainvälisten prikaatien alaiseen Mackenzie-Papineau-pataljoonaan. Viimeisessä jaksossa kuvataan toisen maailmansodan lähestymistä ja kanadansuomalaisen radikalismin hiipumista sotavuosien myötä.

## Rooleissa

## Lähteet
Victoria Duval

**Victoria Duval** (s. 30. marraskuuta 1995 Miami, Florida) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 90 heinäkuussa 2014.

## Lapsuus
Duval syntyi 30. marraskuuta 1995 Yhdysvaltain Miamissa, mutta vietti lapsuutensa Haitissa. Hänen vanhempansa ovat haitilaisia. Ollessaan seitsemänvuotias, Duval joutui tätinsä luona ollessaan ryöstäjien panttivangiksi. Tämän jälkeen hän muutti äitinsä, Nadinen, kanssa takaisin Yhdysvaltoihin, hänen isänsä, Jean-Mauricen, jäädessä Haitiin töihin. Haitin maanjäristyksessä 2010 hänen isänsä hautautui, mutta sai kaivettua itsensä ylös. Hän kärsi kuitenkin luunmurtumista, ja hänen keuhkonsa puhkesivat. Hänen vasen kätensä halvaantui.

## Tennisura
Duval pelasi ITF-turnauksessa ensimmäisen kerran vuonna 2010. Ensimmäisen voittonsa ITF-kiertueen ottelussa hän saavutti Midlandin 100&nbsp;000 Yhdysvaltain dollarin turnauksessa helmikuussa 2011. Lokakuussa 2011 hän eteni välieriin Williamsburgin 10&nbsp;000 dollarin ITF-turnauksessa. Hän saavutti finaalipaikan Bayamonin ITF-nelinpeliturnauksessa Allie Kiickin parina. Tammikuussa 2012 Duval pääsi finaaliin Sumterin 10&nbsp;000 dollarin ITF-turnauksessa. Elokuussa 2012 Duval pääsi mukaan Grand Slam -turnauksen pääsarjaan Yhdysvaltain avoimissa selvitettyään karsinnat. Hän hävisi turnauksen ensimmäisellä kierroksella Kim Clijstersille.

Helmikuussa 2013 maailmanlistan sijalla 451 ollut Duval teki debyyttinsä WTA-kiertueella pelattuaan Memphisissä. Hän voitti ensimmäisellä kierroksella maailmanlistan sijalla 69 olleen Johanna Larssonin. Toisella kierroksella hän hävisi Kristina Mladenovicille. Maaliskuussa hän pelasi Miamissa voittaen ensimmäisellä kierroksella Andrea Hlaváčkován. Toisella kierroksella hän hävisi Jelena Jankovićille. Hän tienasi turnauksesta 13&nbsp;750 Yhdysvaltain dollaria. Yhdysvaltain avoimissa 2013 Duval saavutti ensimmäisen voittonsa Grand Slam -turnauksen pääsarjassa, kun hän voitti ensimmäisellä kierroksella vuonna 2011 turnauksen voittaneen Samantha Stosurin. Toisella kierroksella hän hävisi Daniela Hantuchoválle suoraan kahdessa erässä.

## Lähteet

## Aiheesta muualla
* 
*
Voimamies

**Voimamies** on historiallisesti ollut kuuluisa fyysisiltä voimiltaan poikkeuksellisen vahva voimailulajien harrastaja, esimerkiksi painonnostaja, joka voi esiintyä esimerkiksi sirkuksessa.

Voimamiehet olivat suosittuja sirkusesiintyjiä 1800-luvulla. Usein voimamiehet todistivat voimansa liikuttamalla tai nostamalla esineitä, joiden yleisö luuli olevan mahdotonta liikuttaa. Voimamiehet saattoivat esimerkiksi nostaa alasimia tai taivuttaa metallitankoja. Tunnettu suomalainen esiintyvä voimamies oli esimerkiksi Viljami Hautaviita.

Nykyään voimamieskilpailut ovat urheilulaji, ja voimamiehiksi nimitetään lajissa kilpailevia urheilijoita.

## Aiheesta muualla

* Voima se on joka jyllää. Hakkapeliitta esittelee suomalaisia voimamiehiä, Hakkapeliitta, 07.05.1935, nro 19, s. 20, Kansalliskirjaston digitaaliset aineistot
Johanna Konta

**Johanna Konta** (s. 17. toukokuuta 1991 Sydney, Australia) on englantilainen tennispelaaja. Parhaimmillaan hän on ollut kaksinpelissä WTA-listan sijalla neljä heinäkuussa 2017. Konta syntyi Australiassa unkarilaisille vanhemmilleen, Gaborille ja Gabriellalle. He muuttivat Englantiin vuonna 2005, ja Konta sai maan kansalaisuuden vuonna 2012. Hän puhuu sekä unkaria että englantia.

Vuonna 2012 Konta pelasi Grand Slam -turnauksen pääsarjassa Wimbledonissa saatuaan villin kortin. Myös Yhdysvaltain avoimissa hän pelasi pääsarjassa, ja eteni toiselle kierrokselle voitettuaan Tímea Babosin. Vuoden 2015 Yhdysvaltain avoimissa Konta eteni neljännelle kierrokselle, jossa hävisi Petra Kvitoválle. Australian avoimissa 2016 Konta eteni sijoittamattoma pelaajana ensimmäisenä brittinaisena 33 vuoteen Grand Slam -turnauksen välieriin. Hän selviytyi välieriin myös Wimbledonin turnauksessa 2017.

Vuonna 2019 Konta selviytyi Ranskan avointen välierään ensimmäisenä brittinaisena sitten vuoden 1983.

## Lähteet

## Aiheesta muualla
* 
*
La Pallice

**La Pallice**, myös: **grand port maritime de La Rochelle**, on Ranskassa sijaitsevan La Rochellen kaupungin teollisuussatama. Se on kaupallinen syväsatama. Siellä on edelleen, joskin poissa käytöstä, toisen maailmansodan aikana rakennettu sukellusvenetukikohta. La Pallicessa on öljynpurkulaitteisto, ja siellä käsitellään pääasiassa trooppista puutavaraa. Sinne on 1980-luvulla siirretty kaupungin keskustasta kalastusalusten satama.

## Lähteet
*Nutall Encyclopaedia Gutenberg.orgissa, "Pallice, La"
Automaalaamo

**Automaalaamo** on paikka jossa, maalataan henkilöautoja ja yleensä myös pakettiautoja. Raskaan kaluston maalaamot taas ovat erikoistuneet kuorma-autojen ja muiden työkoneiden maalaamiseen. Automaalaamossa on usein myös peltikorjaamo, jolloin yritystä tulisikin kutsua kolarikorjaamo- tai vauriokorjaamo-nimellä. 

Suomessa on noin 600 automaalaamoa.

## Lähteet

## Aiheesta muualla
* Automaalaus.info
HK Nitra

**HK Nitra** on perinteikäs slovakialainen jääkiekkoseura Nitran kaupungista. Seura on perustettu jo vuonna 1926 ja se pelaa Slovakian pääsarjassa Tipos Extraligassa. Seuran kenties tunnetuin pelaaja on Zigmund Palffy.

Joukkue on voittanut Slovakian mestaruuden kaksi kertaa, joista viimeisin on kaudelta 2023/24.

## Joukkue kaudella 2025–2026

### Valmennus & Joukkueenjohto
* **Päävalmentaja:** Andrej Kmeč 
* **Apuvalmentaja:** Dušan Milo 
* **Maalivahtivalmentaja:** Jozef Račko 
* **Puheenjohtaja:** Miroslav Kováčik 
* **Toimitusjohtaja:** Tomáš Chrenko 
* **Urheilutoimenjohtaja:** Róbert Pánis 
* **Joukkueenjohtaja:** Andrej Šatura 

*Lähde: EliteProspects*

## NHL-pelaajat

* Ivan Čiernik
* Radoslav Hecl
* Artūrs Irbe
* Juraj Kolník
* David Laliberté
* Nathan Lawson

* Branislav Mezei
* Žigmund Pálffy
* Štefan Ružička
* Jozef Stümpel
* Boris Valábik
* Miroslav Zálešák

## Lähteet

## Aiheesta muualla
* Kotisivut
Heksatriakontaanihappo

**Heksatriakontaanihappo** tai **heksatriakontyylihappo** on pitkäketjuinen karboksyylihappo ja tyydyttynyt rasvahappo.

Heksatriakontaanihapon leimahduspiste on noin 208&nbsp;°C, höyrystymislämpö 77,1&nbsp;kJ/mol ja taitekerroin 1,464.

## Lähteet

## Aiheesta muualla
* PubChem: Hexatriacontanoic acid
Conqueror-luokka (taistelulaiva)

**Conqueror-luokka** oli Britannian kuninkaallisen laivaston kahden aluksen muodostama taistelulaivaluokka. Luokan alukset olivat niin kutsuttuja tornein ja törmäyskeulin varustettuja panssarilaivoja eli ironcladejä.

*HMS Conqueror* oli suurennettu ja paranneltu versio *[[HMS Rupert (1872)|HMS Rupertista]]*. Se oli varustettu raskaammin tykein, teräsrungolla, komposiittipanssarilla sekä parannetulla koneistolla. Alakannen ja pääkannen välinen panssarivyö oli keskilaivassa 12-tuumainen ja kahdeksan tuumainen päissä. Vyö päättyi 27 jalkaa ennen perää ja perässä olikin 11 tuuman paksuinen laipio.

## Alukset

## Lähteet

*
*

### Viitteet
Florio Catani

**Florio Theodor Catani** (17. joulukuuta 1781 Lavin, Ala-Engadin, Graubünden – 25. elokuuta 1871 Helsinki) oli sveitsiläissyntyinen helsinkiläinen ravintoloitsija ja sokerileipuri.

Catanin suku oli sokerileipurin ammattiin erikoistuneita retoromaanin kieltä puhuvia graubündeniläisiä Sveitsistä. Hän sai porvarisoikeudet Göteborgissa Ruotsissa vuonna 1811 pasteijaleipurina, mutta muutti vuonna 1825 Suomeen. Toimittuaan kolmen vuoden ajan Porvoossa hän siirtyi Helsinkiin. 1830-luvun alusta alkaen Catanin konditoria toimi osoitteessa Pohjoisesplanadi 31, ja siitä tuli kaupunkilaisten suosima paikka. Leipomon ja tarjoilun yhdistäminen oli tuolloin Suomessa uutta. Catanin konditoria toimi vuoteen 1917 samassa osoitteessa, johon hänen pojanpoikansa John Catani vuonna 1890 rakennutti komean kivitalon. Rakennus tunnetaan yhä Catanin talona.

## Lähteet

## Aiheesta muualla
*Catanin rokokoohuone ihastutti helsinkiläisiä Helsingin Sanomat 20.5.2006.
Okalinnut

**Okalinnut** () on yhdysvaltalais-australialainen neliosainen draamaminisarja, joka perustuu australialaisen Colleen McCulloughin vuonna 1977 julkaistuun samannimiseen romaaniin. Sarjan pääosissa ovat Richard Chamberlain, Rachel Ward, Barbara Stanwyck, Christopher Plummer, Jean Simmons ja Bryan Brown. Yhdysvalloissa sarja sai ensiesityksen ABC:llä 27.–30. maaliskuuta 1983. Sarjan kaikki neljä jaksoa ohjasi Daryl Duke.

*Okalinnut* kertoo Australian takamailla asuvan Clearyn perheen elämästä Drogheda-nimisellä lammastilalla kolmen sukupolven ajan.

Sarja voitti 14 palkintoa, joita olivat muun muassa kuusi Emmy-palkintoa ja neljä Golden Globe -palkintoa. Lisäksi *Okalinnut* on ollut ehdokkaana 17 palkintoon, joiden joukossa kymmenen Emmy-ehdokkuutta ja neljä Golden Globe -ehdokkuutta.

Sarja on julkaistu myös DVD:nä.

## Näyttelijät

## Palkinnot ja palkintoehdokkuudet

## Lähteet

## Aiheesta muualla
*